|  |  |
| --- | --- |
|  Til alle foresatte ved Lambertseter skole   |    |
|  |  |  | Dato: | 21.08.2013 |
|  |  |  |  |
| **Innskjerping av permisjon fra opplæringen.** |
| Fra skolestart i august 2013 vil det bli en innskjerping av permisjoner fra opplæringen. Det er klare føringer fra Byrådet og fra Utdanningsadministrasjonen om at Osloskolene skal håndheve permisjonsreglene strengere. (se Oslostandarden på Utdanningsetatens hjemmeside www.utdanningsetaten.oslo.kommune.no - om UDE - Rundskriv ). Lambertseter skole har lagt informasjon om det nye reglementet under Ferie og fridager på hjemmesiden. Lambertseter skole har i likhet med flere andre skoler, hatt en liberal holdning til permisjoner. Dette vil, som følge av de nevnte føringene, ikke lenger være praksis. Alle skoler i Oslo vil stramme inn på dette. Skolene i vårt område vil følge lik praksis og har samordnet informasjonen vi nå sender ut om nytt permisjonsreglement. Skolene vil fra nå av ikke kunne innvilge permisjon for å ta ferie/fri utenom skoleruta. Skolen vil f.eks. ikke innvilge fri i forbindelse med besøk av familie man ikke har sett på lenge, feiringer som strekker seg over flere dager eller turer som f.eks. er mottatt som gaver. Skolen vil likevel gi alle søkere en individuell behandling. Det vil selvfølgelig bli gitt permisjoner til fravær knyttet til sorg i nær familie og til å oppsøke lege og tannlege o.l. Fravær på inntil en dag som er knyttet til dette, kan søkes direkte til kontaktlærer og vil bli innvilget. Dokumentasjon må kunne framlegges på forespørsel.Medlemmer av trossamfunn utenfor Den norske kirke har etter søknad, rett til permisjon på sitt trossamfunns helligdager. Dette er regulert i opplæringslovens §2-11 andre ledd.Det er en viktig premiss for læring at elevene er til stede i skoletiden. Skoleåret består av 190 skoledager og foresatte har 175 dager til ferier og annen familieaktivitet. Søknader med begrunnelser som dem som er nevnt over, vil bli avslått med begrunnelse i elevens skoleplikt. Av samme grunn vil fravær som det ikke er innvilget permisjon for, bli registrert som ugyldig / udokumentert. Søknad om permisjon må foreligge minimum 2 uker før ønsket permisjon og før forpliktende avtaler inngås. Alle søknader om permisjon må være signert av en foresatt. Søknader må derfor enten skannes og sendes pr. mail til skolens postmottak: lambertseter@ude.oslo.kommune.no, eller leveres skolen via kontaktlærer eller i resepsjonen. Søknadskjemaet finnes under Praktisk informasjon på skolens hjemmeside www.lambertseter.gs.oslo.no Alle søknader om permisjon vil som sagt bli vurdert individuelt. Svar på søknad om permisjon er et enkeltvedtak, jf. forvaltningslovens (fvl.) § 2. Vedtaket kan påklages med en klagefrist på tre uker regnet fra det tidspunkt foresatte har mottatt brevet, jf. fvl. §§28 og 29. En eventuell klage må være skriftlig begrunnet, og skal sendes skolen. Skolen behandler så klagen og oversender denne til Utdanningsadministrasjonen. Endelig klageinstans er Fylkesmannen i Oslo og Akershus.Flere Osloskoler har allerede denne våren skjerpet inn sine regler for permisjon. Som følge av dette har flere klager fra andre skoler vært oversendt til Fylkesmannen. Ingen har, så langt vi er kjent med, fått medhold i sine klager på avslag på permisjon fra opplæringen. Så håper vi at høstferien, juleferien, vinterferien, påskeferien og sommerferien gir familiene god anledning til fri sammen. Med vennlig hilsenKnut Christian Hellesø-Knutsenrektor |

|  |  |
| --- | --- |
|   |   |
|   |   |
|  |  |

|  |  |
| --- | --- |
|   |   |

|  |  |
| --- | --- |
|   |   |